

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MARTINSKA VES

OPĆINSKO VIJEĆE

KLASA: 245-01/25-01/06

URBROJ: 2176-15-01/1-25-1

U Martinskoj Vesi, 17.ožujka 2025. godine

Na temelju članka 17. stavka 1. alineje 1. Zakona o sustavu civilne zaštite (»Narodne novine«, broj 82/15, 118/18, 31/20, 20/21, 114/22), članka 34. Statuta Općine Martinska Ves (»Službeni vjesnik«, broj 42/13, 38/14, 5/18, 6/20, 12/21), usvojene Analize stanja sustava civilne zaštite na području Općine Martinska Ves u 2024. godini, KLASA: 245-01/25-01/05; URBROJ: 2176-15-01/1-25-1, Općinsko vijeće Općine Martinska Ves, na 20.sjednici održanoj 17.ožujka 2025. godine na prijedlog općinskog načelnika, donijelo je

**P L A N**

**razvoja sustava civilne zaštite za 2025. godinu s trogodišnjim financijskim učincima**

Članak 1.

Općina Martinska Ves ovim Planom utvrđuje aktivnosti koje će se provoditi tijekom 2025. godine, radi unapređenja sustava civilne zaštite s ciljem povećanja stupnja sigurnosti građana od mogućih nepogoda na području Općine Martinska Ves, te sukladno Općinskom proračunu za 2025

. godinu i proračunskoj projekciji.

Članak 2.

Sukladno Analizi stanja sustava civilne zaštite Općina Martinska Ves će tijekom 2025. godine osigurati putem vlastitih tijela i u suradnji s nadležnim državnim i regionalnim tijelima, praćenje vodotoka, a naročito u vremenu pojačanih padalina.

Članak 3.

U suradnji sa Dobrovoljno vatrogasnim društvima, raditi na edukaciji građana iz područja protupožarne zaštite i poduzimati preventivne mjere zaštite od požara.

Članak 4.

Tijekom 2025. godine uskladiti sustav civilne zaštite s novim propisima.

Članak 5.

Za provedbu planiranih mjera Općina Martinska Ves će prema mogućnostima osigurati sredstva u Općinskom proračunu za 2025. godinu.

Članak 6.

Za razvoj sustava civilne zaštite Općina Martinska Ves planira osigurati novčana sredstva prikazana u tabeli trogodišnjeg financijskog plana.

Eura

|  |  |  |  |
| --- | --- | --- | --- |
| Redni broj i naziv subjekta | 2025. godina | 2026. godina | 2027. godina |
| 1. Društvo crvenog križa | 7.749,00 | 7.749,00 | 7.749,00 |
| 2. Vatrogasna zajednica i DVD-a | 156.000,00 | 156.000,00 | 156.000,00 |
| 3. Civilna zaštita | 1.500,00 | 1.500,00 | 1.500,00 |
| 4. HGSS | 1.327,00 | 1.327,00 | 1.327,00 |
| UKUPNO | 166.576,00 | 166.576,00 | 166.576,00 |

Članak 7.

Ovaj Plan stupa na snagu osmog dana od dana objave u “Službenom vjesniku” Općine Martinska Ves.

PREDSJEDNIK

Mario Turek